b'\n_START_ARTICLE_\nNaravno obmo\xc4\x8dje\n_START_PARAGRAPH_\nNaravno obmo\xc4\x8dje je obmo\xc4\x8dje kjer je povr\xc5\xa1ina v naravnem stanju; kjer ima \xc4\x8dlovek minimalen vpliv - to je tako imenovana divjina. V bogatej\xc5\xa1ih, industrializiranih dr\xc5\xbeavah ima poseben zakonski okvir: kot zemlji\xc5\xa1\xc4\x8de kjer je razvoj omejen z zakonom. Veliko narodov je razglasilo Naravna obmo\xc4\x8dja, vklju\xc4\x8dno z Avstralijo, Kanado, Novo Zelandijo, Ju\xc5\xbeno Afriko in ZDA._NEWLINE_WILD Foundation navaja, da imajo naravna obmo\xc4\x8dja dve dimenziji: morajo biti biolo\xc5\xa1ko nedotaknjena in zakonsko zavarovana.  Svetovna zveza za varstvo narave (IUCN) kategorizira naravno obmo\xc4\x8dje v dveh nivojih, Ia (Strogi naravni rezervat/Strict Nature Preserves) in Ib (Naravno obmo\xc4\x8dje/Wilderness areas). _NEWLINE_Ve\xc4\x8dina znanstvenikov in konzervatorjev se strinja, da ni noben ko\xc5\xa1\xc4\x8dek Zemlje popolnoma nedotaknjen, ali zaradi pretekle poselitve domorodcev ali pa zaradi globalnih procesov kot so klimatske spremembe. Aktivnosti na obrobju naravnih obmo\xc4\x8dij, kot sta ga\xc5\xa1enje gozdnih po\xc5\xbearov in motenje migracije \xc5\xbeivali, imajo lahko vpliv na notranjost divjine.'